Д-р Геновева Димитрова еедин от водещите български филмови критици.Родена е в Плевен.Завършила е руска филология в СУ „Св. Климент Охридски” и кинознание в НАТФИЗ „Кръстьо Сарафов. От 1991 е редактор във в. „Култура”. Там води и колонка „От пръв поглед”. Има много публикации в периодичния и специализирания печат.

Автор е на книгите “Кино в края на века. Български фигури и игрални филми – поглед от 90-те” (издателство “ЕА”, 1999) и „Въртележки на абсурда. Руското игрално кино (1991-2011), издателство „Валентин Траянов”, 2011.

Хоноруван преподавател по кино в СУ „Св. Климент Охридски” в 2 магистърски програми.

Сценарист е на документалните филми «Нощ в София» (2008) и «Offline?“ (2017) на Станислава Калчева.

Член е на Съюза на българските филмови дейци, Съюза на българските журналисти и на ФИПРЕССИ. Участвала е в журита на международни и национални фестивали.

Има няколко номинации и награда за оперативна критика на СБФД през 2006. Номинирана е седем пъти за оперативна критика и от Българската филмова академия и получава наградата през 2016. Носител е на наградата за теория на БФА за книгата „Въртележки на абсурда. Руското игрално кино (1991 - 2011).